Document ID: 32007D0849

KOMISIJAS LĒMUMS
(2007. gada 12. decembris),
ar ko apstiprina grozījumus Somijas iesniegtajā valsts programmā salmonellas izplatības kontrolei Gallus gallus vaislas saimēs
(izziņots ar dokumenta numuru K(2007) 6097)
(Autentisks ir tikai teksts somu un zviedru valodā)
(2007/849/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 17. novembra Regulu (EK) Nr. 2160/2003 par salmonellas un dažu citu pārtikā sastopamu zoonozes īpašu izraisītāju kontroli (1) un jo īpaši tās 6. panta 3. punktu,
tā kā:
(1)
Ar Komisijas 2006. gada 8. novembra Lēmumu 2006/759/EK, ar ko apstiprina konkrētas valsts programmas, lai kontrolētu salmonellas izplatību Gallus gallus vaislas saimēs (2), apstiprināja Somijas iesniegto valsts programmu salmonellas izplatības kontrolei Gallus gallus vaislas saimēs.
(2)
Tagad Somija ir iesniegusi apstiprināšanai grozījumus valsts programmā.
(3)
Ierosinātajos grozījumos minētajā programmā ir ņemta vērā situācijas attīstība Somijā. Tie atbilst attiecīgajiem Kopienas tiesību aktiem veterinārijas jomā, un jo īpaši Regulai (EK) Nr. 2160/2003.
(4)
Tāpēc jāapstiprina grozījumi Somijas iesniegtajā valsts programmā salmonellas izplatības kontrolei Gallus gallus vaislas saimēs.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Ir apstiprināti Somijas iesniegtie grozījumi valsts programmā salmonellas izplatības kontrolei Gallus gallus vaislas saimēs, kas apstiprināta ar Lēmumu 2006/759/EK.
2. pants
Šo lēmumu piemēro no 2008. gada 1. janvāra.
3. pants
Šis lēmums ir adresēts Somijas Republikai.
Briselē, 2007. gada 12. decembrī

Labels: 0
18
6